7. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 616 της 18/18 Σεπτ. 1962 (ΦΕΚ Α΄ 151) Περί εφαρμογής του Ν.Δ. 4193/1961 επί των υπηρετούντων μη τακτικών υπαλλήλων 1)της Αποστολικής Διακονίας, 2)της Ι. Αρχιεπισκοπής Αθηνών και 3)των Ιερών Μητροπόλεων. ΄Εχοντες υπ’ όψει α)τας διατάξεις του άρθρ. 4 του Ν.Δ. 4193/1961, β)του Α.Ν. 976/1946 (ΦΕΚ 68 Α΄), του Α.Ν. 2170/1940 (ΦΕΚ 6-Α΄) και Νόμ. 671/1943 (ΦΕΚ 324 Α΄), γ)την υπ’ αριθ. 517/1962 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και δα την υπ’ αριθ. 611/10.9.1962 γνωμοδότησιν του Συμβουλίου Επικρατείας, προτάσει των Ημετέρων Υπουργών Συντονισμού, Προεδρία της Κυβερνήσεως, Οικονομικών και Εθνικής Παιδείας και Θρησκευμάτων, απεφασίσαμεν και διατάσσομεν. Άρθρ.1.–Το Ν.Δ. 4193/1961 «περί τακτοποιήσεως εκτάκτου προσωπικού των Δημοσίων Υπηρεσιών και τροποποιήσεως και συμπληρώσεως του Υπαλληλικού Κώδικος» εφαρμόζεται επί του μη τακτικού προσωπικού των κάτωθι Νομικών Προσώπων Δημοσίου Δικαίου: Της Αποστολικής Διακονίας της Εκκλησίας της Ελλάδος. Της Ιεράς Αρχιεπισκοπής Αθηνών. Της Ι. Μητροπόλεως Αττικής και Μεγαρίδος. Της Ι. Μητροπόλεως Θεσσαλονίκης. Της Ι. Μητροπόλεως Θηβών και Λεβαδείας. Της Ι. Μητροπόλεως Μεσσηνίας. Της Ι. Μητροπόλεως Μονεμβασίας και Σπάρτης. Της Ι. Μητροπόλεως Μυτιλήνης. Της Ι. Μητροπόλεως Ύδρας, Σπετσών και Αιγίνης. Της Ι. Μητροπόλεως Φιλίππων, Νεαπόλεως και Θάσου. Άρθρ.2.–Εις την κατά το άρθρ. 1 του Ν.Δ. 4193/1961 τακτοποίησιν περιλαμβάνεται και το πάσης φύσεως έκτακτον προσωπικόν των Μητροπολιτικών Γραφείων, το απασχολούμενον κατά την τελευταίαν τριετίαν, ήτοι μέχρι 31 Δεκ. 1961, εις διατεταγμένην εργασίαν διοικητικής λειουργίας κατά την έννοιαν της παρ. 2 του άρθρ. 1 του Ν.Δ. 4193/1961, εφ’ όσον τούτο ήθελε διαπιστωθή δι’ αποφάσεως του οικείου Υπηρεσιακού Συμβουλίου. ΄Αρθρ.3.–Ο κατά το άρθρ. 3 του Ν.Δ. 4193/1961 διορισμός ενεργείται δι’ αποφάσεως του οικείου Μητροπολιτικού Συμβουλίου, προκειμένου δε περί της Αποστολικής Διακονίας της Εκκλησίας της Ελλάδος, του Κεντρικού Συμβουλίου αυτής, μετά σύμφωνον γνώμην των οικείων υπηρεσιακών Συμβουλίων και υποκειμένης εις την έγκρισιν του Υπουργού Εθνικής Παιδείας και Θρησκευμάτων.  ΄Αρθρ.4.–Η εν άρθρ. 1 παρ.1 του Ν.Δ. 4193/1961 τασσομένη προθεσμία εκδόσεως των Β.Δ/των συστάσεως θέσεων, παρατείνεται επί έν έτος από της λήξεώς της. Εις τον επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 